3. ลักษณะการประกอบธุรกิจ

3.1 นโยบายในการดำเนินงานของบริษัทฯ

บริษัท โทรีเซนไทย เอเยนต์ซีส์ จำกัด (มหาชน) (“TTA” หรือ “บริษัทฯ”)
มีนโยบายในการประกอบธุรกิจโดยการถือหุ้น เพื่อการลงทุนในเชิงกลยุทธ์ (Strategic
investment holding company) โดยปัจจุบันมีกลุ่มธุรกิจหลัก 3 กลุ่ม ได้แก่ กลุ่มธุรกิจขนส่ง
กลุ่มธุรกิจพลังงาน กลุ่มธุรกิจโครงสร้างพื้นฐาน
โดยมีวัตถุประสงค์เพื่อลดการพึ่งพิงรายได้และผลกำไรจากกลุ่มธุรกิจใดธุรกิจหนี่ง
เพื่อให้รายได้และผลกำไรมีความสม่ำเสมอ
โดยจะลงทุนในธุรกิจที่เกี่ยวข้องหรือใกล้เคียงกับธุรกิจเดิมที่มีอยู่
หรือธุรกิจที่จะเสริมศักยภาพให้กับกลุ่มธุรกิจปัจจุบัน

2.  การเปลี่ยนแปลงและพัฒนาการที่สำคัญ

บริษัท โทรีเซนไทย เอเยนต์ซีส์ จำกัด (มหาชน) ก่อตั้งเมื่อวันที่ 16 สิงหาคม 2526
และได้แปรสภาพเป็นบริษัทมหาชนจำกัด เมื่อวันที่ 15 ธันวาคม 2537 ณ วันที่ 30 กันยายน 2556
บริษัทมีทุนจดทะเบียน 1,132,807,060 บาท และทุนชำระแล้ว 991,837,961 บาท

การเปลี่ยนแปลงและพัฒนาการที่สำคัญในส่วนที่เกี่ยวข้องกับการประกอบธุรกิจในระยะ 5
ปีที่ผ่านมาคือ

ปี 2552 - บริษัท โทรีเซนไทย เอเยนต์ซีส์ จำกัด (มหาชน) ได้ก่อตั้งบริษัท โซลีอาโด โฮลดิ้งส์
พีทีอี แอลทีดี ประกอบธุรกิจการลงทุน (investment holding company)
เพื่อการลงทุนในโครงการต่างๆ สินทรัพย์ หรือลงทุนในบริษัทนอกประเทศไทย

- บริษัท โทรีเซนไทย เอเยนต์ซีส์ จำกัด (มหาชน) เข้าถือหุ้นร้อยละ 89.55 ในบริษัท ยูนิค
ไมนิ่ง เซอร์วิสเซส จำกัด (มหาชน)
ซึ่งเป็นบริษัทที่ประกอบธุรกิจถ่านหินและโลจิสติกส์ในประเทศไทย
โดยเป็นส่วนหนึ่งของกลยุทธ์ที่จะสร้างธุรกิจถ่านหินแบบครบวงจร

- บริษัท โซลีอาโด โฮลดิ้งส์ พีทีอี แอลทีดี เข้าถือหุ้นร้อยละ 100 ในบริษัท บาคองโค จำกัด
ซึ่งเป็นบริษัทที่ประกอบธุรกิจปุ๋ยในประเทศเวียดนาม และได้เข้าถือหุ้นร้อยละ 21.18 ในเมอร์ตัน
กรุ๊ป (ไซปรัส) แอลทีดี ซึ่งเป็นกิจการร่วมค้าที่ประกอบธุรกิจเหมืองถ่านหินในประเทศฟิลิปปินส์

- เมอร์เมด ได้ระดมเงินทุนเพิ่มโดยการออกหุ้นเพิ่มทุนจำนวน 156 ล้านดอลลาร์สิงคโปร์
เพื่อรองรับการเติบโตของธุรกิจของบริษัท เมอร์เมด มาริไทม์ จำกัด (มหาชน)

ปี 2553 - บริษัท โทรีเซนไทย เอเยนต์ซีส์ จำกัด (มหาชน) เข้าถือหุ้นร้อยละ 38.83 ใน
Petrolift ซึ่งเป็นบริษัทเรือบรรทุกน้ำมันปิโตรเลียมในประเทศฟิลิปปินส์

- เมอร์เมด เข้าถือหุ้นร้อยละ 100 ใน Subtech Ltd. ในประเทศเซเชลส์
เพื่อขยายบริการงานวิศวกรรมใต้ทะเลไปยังตะวันออกกลาง

- บริษัท โทรีเซนไทย เอเยนต์ซีส์ จำกัด (มหาชน) ออกหุ้นกู้ในประเทศ ประเภทระบุชื่อผู้ถือ
ประเภทไม่ด้อยสิทธิ ไม่มีประกันเป็นจำนวนเงินรวม 4.0 พันล้านบาท
เพื่อใช้ชำระคืนหนี้เงินกู้ธนาคารพาณิชย์ และเพิ่มเงินทุนหมุนเวียน

- บริษัท โทรีเซนไทย เอเยนต์ซีส์ จำกัด (มหาชน) ได้ซื้อเรือบรรทุกสินค้าแห้งเทกองรวม 4 ลำ
เป็นเรือในตลาดมือสอง 3 ลำ และรับมอบเรือที่สั่งต่อใหม่อีก 1 ลำ
ส่วนเมอร์เมดได้ซื้อเรือสนับสนุนงานวิศวกรรมใต้ทะเลมือสอง 1 ลำ และรับมอบเรือที่สั่งต่อใหม่อีก
3 ลำ

ปี 2554 - บริษัท โซลีอาโด โฮลดิ้งส์ พีทีอี แอลทีดี เข้าถือหุ้นร้อยละ 20 ใน Baria Serece
โดยเป็นส่วนหนึ่งของกลยุทธ์ที่จะสร้างธุรกิจโลจิสติกส์แบบครบวงจรในประเทศเวียดนาม

- บริษัท โทรีเซนไทย เอเยนต์ซีส์ จำกัด (มหาชน) ได้ซื้อเรือบรรทุกสินค้าแห้งเทกองรวม 3 ลำ
เป็นเรือในตลาดมือสอง 2 ลำ และเรือที่สั่งต่อใหม่อีก 1 ลำ

- บริษัท โซลีอาโด โฮลดิ้งส์ พีทีอี แอลทีดี เข้าซื้อหุ้นเพิ่มเติมใน Petrolift Inc.
(“Petrolift”) ร้อยละ 1.166 เพื่อเพิ่มสัดส่วนการถือหุ้นใน Petrolift เป็นร้อยละ 40.0

- บริษัท โซลีอาโด โฮลดิ้งส์ พีทีอี แอลทีดี เข้าถือหุ้นร้อยละ 33.33 ใน Qing Mei Pte. Ltd.
(“Qing Mei”) เพื่อลงทุนในโครงการพัฒนาเหมืองถ่านหินในประเทศอินโดนีเซีย

- บริษัท เอเชีย ออฟชอร์ ดริลลิ่งค์ จำกัด (“AOD”) ซึ่งเป็นบริษัทร่วมที่เมอร์เมดถือหุ้นอยู่ร้อยละ
33.76 ได้ระดมเงินทุนจำนวน 180 ล้านดอลลาร์สหรัฐอเมริกา จากตลาดทุนในประเทศ
และได้เซ็นสัญญาสร้างเรือขุดเจาะแบบ jack-up จำนวน 3 ลำ มูลค่ารวม 538
ล้านดอลลาร์สหรัฐอเมริกากับ Keppel FELS Ltd. ประเทศสิงคโปร์

ปี 2555 - บริษัท โทรีเซนไทย เอเยนต์ซีส์ จำกัด (มหาชน)
ได้ซื้อเรือบรรทุกสินค้าแห้งเทกองมือสอง 1 ลำ และได้มีการโอนเรือสัญชาติไทยจำนวน 8 ลำ
ของบริษัทฯ ไปยังบริษัท โทรีเซน ชิปปิ้ง สิงคโปร์ พีทีอี แอลทีดี
ทั้งนี้เป็นไปตามแผนแผนการปรับโครงสร้างธุรกิจเรือบรรทุกสินค้าแห้งเทกองของบริษัทฯ

- หุ้นกู้แปลงสภาพบริษัท โทรีเซนไทย เอเยนต์ซีส์ จำกัด (มหาชน)
ได้ถึงวันครบกำหนดอายุไปเมื่อวันที่ 24 กันยายน พ.ศ. 2555

ปี 2556 - บริษัท โทรีเซน ชิปปิ้ง สิงคโปร์ พีทีอี แอลทีดี
ได้รับมอบเรือบรรทุกสินค้าแห้งเทกองรวม 3 ลำ เป็นเรือมือสอง 1 ลำ และเรือที่สั่งต่อใหม่อีก 2
ลำ บริษัท เอเชีย ออฟชอร์ ดริลลิ่งค์ จำกัด ได้รับมอบเรือขุดเจาะแบบ jack-up ที่สั่งต่อใหม่อีก
3 ลำ

-   บริษัท โทรีเซนไทย เอเยนต์ซีส์ จำกัด (มหาชน) ได้ก่อตั้งบริษัท โทรีเซน ชิปปิ้ง เดนมาร์ก
    เอพีเอส เพื่อใช้เป็นสำนักงานสาขาด้านการขายและการตลาดในกรุงโคเปนเฮเกน
    ประเทศเดนเมาร์ก เพื่อให้บริการลูกค้าในแถบทวีปยุโรป

-   บริษัท โทรีเซนไทย เอเยนต์ซีส์ จำกัด (มหาชน)
    ได้ระดมเงินทุนโดยการออกหุ้นเพิ่มทุนควบใบสำคัญแสดงสิทธิที่จะซื้อหุ้นสามัญของบริษัทฯ ครั้งที่
    3 (TTA-W3) รวมเป็นเงินที่ได้รับจากออกหุ้นสามัญเป็นจำนวน 3,964 ล้านบาท
    เพื่อรองรับการเติบโตของธุรกิจของบริษัทฯ

-   บริษัท เมอร์เมด มาริไทม์ จำกัด (มหาชน) (“เมอร์เมด”)
    ได้ระดมเงินทุนโดยการออกหุ้นเพิ่มทุนจำนวนเงิน 175.78 ล้านดอลลาร์สิงคโปร์
    เพื่อรองรับการเติบโตของธุรกิจของเมอร์เมด

-   ณ วันที่ 30 กันยายน 2556 บริษัท โทรีเซนไทย เอเยนต์ซีส์ จำกัด (มหาชน)
    เป็นเจ้าของเรือบรรทุกสินค้าแห้งเทกอง 18 ลำ เรือบริการนอกชายฝั่ง 8 ลำ เรือขุดเจาะ
    2 ลำ และเรือขุดเจาะแบบ jack-up 3 ลำ (โดยเมอร์เมดเป็นเจ้าของร้อยละ 33.76)
    นอกจากนี้ ยังมีเรือบรรทุกสินค้าแห้งเทกองอีกเป็นจำนวนประมาณ 13 ลำ
    ที่กลุ่มบริษัทโทรีเซนได้เช่ามาเสริมเพิ่มเติมแบบเต็มระยะเวลา
    เพื่อตอบสนองความต้องการของลูกค้าในช่วงระหว่างปี

3.3 โครงสร้างการถือหุ้นของกลุ่มบริษัท

โครงสร้างธุรกิจในกลุ่มบริษัท โทรีเซนไทย เอเยนต์ซีส์ จำกัด (มหาชน)

[]

หมายเหตุ

(1) บริษัท โทรีเซนไทย เอเยนต์ซีส์ จำกัด (มหาชน) ถือหุ้นทางตรงร้อยละ 35.40 และบริษัท
โซลีอาโด โฮลดิ้งส์ พีทีอี แอลทีดี ถือหุ้นร้อยละ 21.74 ในบริษัท เมอร์เมด มาริไทม์ จำกัด
(มหาชน)

(2) ณ เดือนสิงหาคม 2556
บริษัทที่เป็นเจ้าของเรือได้หยุดดำเนินธุรกิจหลังจากที่ได้ขายเรือและโอนเรือให้แก่บริษัท โทรีเซน
ชิปปิ้ง สิงคโปร์ พีทีอี แอลทีดี

(3) บริษัท โซลีอาโด โฮลดิ้งส์ พีทีอี แอลทีดี และ เมอร์ตัน กรุ๊ป (ไซปรัส) แอลทีดี ถือหุ้นร้อยละ
33.33 ใน Qing Mei Pte. Ltd